ຍີ່ປຸ່ນ ບໍລິຈາກ ເຮືອລາດຕະເວນ ອີກ 2 ລຳ ໃຫ້ຫວຽດນາມ ທ່າມກາງຄວາມເຄັ່ງຕຶງ ໃນທະເລຈີນໃຕ້
ເຮືອສອງລຳດັ່ງກ່າວ ແມ່ນເປັນການນຳສົ່ງຊຸດທີ 2 ຂອງການຕົກລົງຂອງໂຕກ່ຽວ ທີ່ໄດ້ມອບໃຫ້ໃຊ້ແລ້ວ ຈຳນວນ 6 ລຳ ແກ່ຫວຽດນາມ ເມື່ອປີ 2014.
ຍີ່ປຸ່ນ ໄດ້ຈັດສົ່ງ ກໍ່າປັ່ນອີກສອງລຳ ໄປຍັງ ຫວຽດນາມ ເພື່ອນຳ ໄປຕົດັດແປງ ໃຫ້ເປັນເຮືອລາດຕະເວນ ໃຊ້ຢູ່ໃນເຂດນ້ຳທະເລ ທີ່ຄັດແຍ້ງກັນ ໃນທະເລຈີນໃຕ້ ເຮືອສອງລຳດັ່ງກ່າວ ຊຶ່ງໄດ້ສົ່ງໄປເຖິງ ທ່າເຮືອເມືອງ Da Nang ໃນວັນອັງຄານວານນີ້ ແມ່ນເປັນການນຳສົ່ງຊຸດທີ 2 ຂອງການຕົກ ລົງຂອງໂຕກ່ຽວ ທີ່ຈະສະໜອງ ເຮືອທີ່ໃຊ້ແລ້ວ ຈຳນວນ 6 ລຳ ໃຫ້ ແກ່ຫວຽດນາມ ເມື່ອປີ 2014 ເພື່ອຈະຫັນປ່ຽນ ໃຫ້ເປັນເຮືອລາດ ຕະເວນ ສຳຫລັບໜ່ວຍທະຫານຍາມຝັ່ງຂອງຫວຽດນາມ ແລະ ກະຊວງປະມົງ ຍີ່ປຸ່ນ ຍັງໄດ້ຕົກລົງທີ່ຈະສະໜອງອຸປະກອນ ແລະ ການແນະນຳທາງດ້ານເຕັກນິກນຳດ້ວຍ ໃນເດືອນກັນຍາ ທັງສອງຝ່າຍ ໄດ້ລົງນາມໃນຂໍ້ຕົກລົງຕ່າງຫາກ ທີ່ວ່າ ໂຕກຽວຈະມອບ ກໍ່າປັ່ນ ອີກຫຼາຍລຳໃຫ້ຕື່ມ ໃນອະນາຄົດ ການນຳສົ່ງພວກກ່ຳປັ່ນຂອງຍີ່ປຸ່ນນັ້ນ ມີຂຶ້ນຫຼັງຈາກທີ່ ສະຫະລັດ ໄດ້ໃຫ້ຄຳໝັ້ນສັນຍາວ່າ ຈະມອບ ຢ່າງໜ້ອຍ ເຮືອທີ່ໄດ້ດັດແປງແລ້ວໃຫ້ເປັນ ເຮືອໄວລາດຕະເວນ ເພື່ອສົ່ງເສີມ ໜ່ວຍທະຫານຍາມຝັ່ງຂອງຫວຽດນາມ ໃຫ້ດີຂຶ້ນ ທ່ານ Nguyen Do, ກັບຕັນກ່ຳປັ່ນຫາປາຂອງຫວຽດນາມ ຜູ້ທີ່ຫາປາ ຢູ່ໃນເຂດນ້ຳທີ່ມີ ບັນຫາຂັດແຍ້ງກັນນັ້ນ ກ່າວຕໍ່ວີໂອເອ ເມື່ອວັນອັງຄານວານນີ້ ວ່າ ການຊວ່ຍເຫຼືອຈາກ ນານາຊາດ ແມ່ນມີຄວາມຕ້ອງການຫຼາຍທີ່ສຸດ ທ່ານ Nguyen Do ເວົ້າວ່າ ກັບຕັນເຮືອຫາປາ ທ່ານ Le Van Xinh ກ່າວວ່າ Hanoi ຕ້ອງນຳໃຊ້ກ່ຳປັ່ນໃໝ່ເຫຼົ່ານີ້ ໃຫ້ເປັນປະໂຫຍດ